Eurial aucic a Drese e Ofelti, e venguec darrèr d’Esepe e Pedas, qu’era naiada Abarbarèa les auie concebut, en d’auti tempsi, der illustre Bucolion, hilh primogenit e bastard der illustre Laomedont (Bucolion peishie es oelhes e auec ua amorosa trobada damb era ninfa, que quedèc prenhs e amainadèc as dus bessons): eth Mecistiada acabèc damb eth valor d’ambdús, li treiguec eth vigor as sòns ben formadi membres e tanben les treiguec era armadura des espatles.